PolyAgent/wiki_georgian_en_parallel_20231101 huggingface dataset:
ფადლონ იბნ მუჰამადი

ფადლონ იბნ მუჰამადი, ფადლ იბნ მუჰამადი — შედადიანთა სახელმწიფოს მმართველი 985—1031 წლებში. დიდი წვლილი მიუძღვის შედადიანთა საგვარეულოს არანში (ოლქი აღმოსავლეთ ამიერკავკასიაში, მდინარეებს მტკვარსა და არაქსს შორის) დამკვიდრების საქმეში. 971 წელს მისი უშუალო მონაწილეობით შედადიანებმა განძა ჩაიგდეს ხელში. ფადლ იბნ მუჰამადის მმართველბის დროს შედადიანთა სახელმწიფო გაფართოვდა და განმტკიცდა. ის ხშირად ებრძოდა მუსლიმ თუ ქრისტიან მეზობელ პოლიტიკურ ერთეულებს. რამდენიმეჯერ ილაშქრა აღმოსავლეთ საქართველოში, მაგრამ წარმატებას ვერ მიაღწია. მის დროს ჩაისახა საქართველოსა და შედადიანთა სახელმწიფს შორის მტრული ურთიერთობა.
ლიტერატურა
თოფურია პ., აღმოსავლეთ ამიერკავკასიის პოლიტიკური ერთეულები XI—XII საუკუნეებში, თბ., 1975;
Минорский В., История Ширвана и Дербенда Х—ХИ веков, М., 1963
შედადიანები
გარდაცვლილი 1031
კავილაძე

კავილაძე
საკუთარი სახელი კავილაძე შეიძლება აღნიშნავდეს ერთ-ერთ შემდეგ პიროვნებათაგანს:
მიხეილ კავილაძე — ფიზიკოსი
ოთარ კავილაძე — პარაზიტოლოგი
ქართული გვარები
სიირთის პროვინცია

სიირთის პროვინცია — პროვინცია (ილი) თურქეთში, სამხრეთ ანატოლიის რეგიონში, ადმინისტრაციული ცენტრი — ქალაქი სიირთი. მოიცავს 7 რაიონს.
გეოგრაფია
პროვინციას ესაზღვრება ბათმანის, შირნაქის, ვანისა და ბითლისის პროვინციები.
მოსახლეობა
მოსახლეობა 263 ათ. კაცი (2000), მოსახლეობის უმრავლესობას შეადგენენ ქურთები, არაბები, ცხოვრობენ ასევე ასირიელები. უდიდესი ქალაქებია: სიირთი (98 ათ. კაცი 2000).
იხილეთ აგრეთვე
თურქეთის რეგიონები
თურქეთის პროვინციები
თურქეთის რაიონები
რესურსები ინტერნეტში
Province of SIIRT
სქოლიო
თურქეთის პროვინციები
კამბრე (ლა-კორუნია)

კამბრე (ლა-კორუნია)
კამბრე — ქალაქი და მუნიციპალიტეტი ესპანეთში, შედის გალისიის ავტონომიური გაერთიანების ლა-კორუნიის პროვინციის კორუნიის კომარკის შემადგენლობაში. ფართობი — 41 კმ². მოსახლეობა — 24 594 კაცი (2020 წ.).
იხილეთ აგრეთვე
ლა-კორუნიის მუნიციპალიტეტები
რესურსები ინტერნეტში
კამბრეს მუნიციპალიტეტის ოფიციალური საიტი
სქოლიო
ლა-კორუნიის მუნიციპალიტეტები
ლა-კორუნიის ქალაქები
Los Palmitos

Los Palmitos is a town and municipality located in the Sucre Department, northern Colombia.
References
Gobernacion de Sucre - Los Palmitos
Los Palmitos official website
Sucre
პოლტავა

პოლტავა — ქალაქი ცენტრალურ უკრაინაში. წარმოადგენს პოლტავის ოლქის ადმინისტრაციულ ცენტრს. 2013 წელს ქალაქის მოსახლეობა 308 509 კაცს შეადგენდა.
სქოლიო
პოლტავის ოლქის ქალაქები
უკრაინის ადმინისტრაციული ცენტრები
ოლივა-დე-მერიდა

ოლივა-დე-მერიდა — მუნიციპალიტეტი ესპანეთში, შედის ესტრემადურის ავტონომიური გაერთიანების ბადახოსის პროვინციის მერიდის კომარკის შემადგენლობაში. ფართობი — 254,5 კმ². მოსახლეობა — 1725 კაცი (2020 წ.).
იხილეთ აგრეთვე
ბადახოსის მუნიციპალიტეტები
რესურსები ინტერნეტში
ოლივა-დე-მერიდის მუნიციპალიტეტის ოფიციალური საიტი
სქოლიო
ბადახოსის მუნიციპალიტეტები
სლოვაკეთის პირველი რესპუბლიკა

სლოვაკეთის პირველი რესპუბლიკა (ოფიციალური სახელწოდება — სლოვაკეთის რესპუბლიკა) — სახელმწიფო თანამედროვე სლოვაკეთის უდიდეს ტერიტორიაზე. არსებობდა 1939-1945 წლებში.
სლოვაკეთის რესპუბლიკა დიპლომატიურად აღიარა გერმანიამ და მისმა მოკავშირე ქვეყნებმა: იტალიამ, იაპონიამ, ჩინეთის პროიაპონურმა მთავრობამ, ხორვატიამ, ესპანეთმა, სსრკ-მ, ლიტვამ, ესტონეთმა, შვეიცარიამ, სალვადორმა და ვატიკანმა.
1942 წლის 15 მაისს პრეზიდენტამ იოზეფ ტისომ ხელი მოაწერა კანონს, რომლის ძალიტაც ებრაელები გააძევა ქვეყნიდან. 1942 წელს სლოვაკეთიდან მოახდინეს 57 628 ებრაელის დეპორტაცია.
1944 წლის 21 სექტემბერს საბჭოთა წითელი არმია მიადგა სლოვაკეთის საზღვარს. 1945 წლის 4 აპრილს გაათავისუფლეს ბრატისლავა - სლოვაკეთის პირველი რესპუბლიკა დაეცა და ქვეყანა კვლავ ჩეხოსლოვაკიის ნაწილი გახდა. 8 მაისს სლოვაკეთის უკანასკნელმა პრემიერ-მინისტრმა შტეფან ტისომ ხელი მოაწერა სლოვაკეთის პირველი რესპუბლიკის კაპიტულაციას.
რესურსები ინტერნეტში
Конституция и некоторые законы первой Словацкой республики
Text of the treaty on the protective relationship between the German Empire and the Slovak State
სლოვაკეთის ისტორია
ევროპის ისტორიული სახელმწიფოები
ყოფილი სლავური სახელმწიფოები
ზემო არტანის მესამე ეკლესია

ზემო არტანის მესამე ეკლესია — არქიტექტურული ძეგლი თიანეთის მუნიციპალიტეტში, ნასოფლარ სოფლიონის აღმოსავლეთით, მდინარეების ივრისა და სოფლინურის შესართავთან. თითქმის მთლიანადაა დანგრეული, შემორჩენილია ნატეხი ქვით ნაწყობი აღმოსავლეთ კედლის ნაწილი. ეკლესია დარბაზული ყოფილა და ირგვლივ დაბალი, მშრალად ნაწყობი გალავანი ჰქონია შემოვლებული. გალავნის გარეთ, ჩრდილო-აღმოსავლეთით, პატარა ბორცვზე, ქვაყუთის ტიპის რამდენიმე სამარხია. ასეთივე სამარხებია იქვე ახლოს მდინარე სოფლინურის მარჯვენა ნაპირზე.
ლიტერატურა
თიანეთის მუნიციპალიტეტის ტაძრები
ანხელი

ანხელი — ყველაზე მაღალი ჩანჩქერი მსოფლიოში. მდებარეობს სამხრეთ ამერიკაში, ვენესუელაში, ბოლივარის შტატში, იუნესკოს მსოფლიო მემკვიდრეობის სიაში მყოფი კანაიმის ეროვნული პარკის ტერიტორიაზე, გადმოედინება აუიან-ტეპუის მთიდან. მისი ვარდნის სიმაღლეა 979 მეტრი. ანხელი იკვებება მდინარე კერეპის წყლით, რომელიც ერწყმის მდინარე კარაოს შენაკადს, მდინარე ჩურუნს. თავის მხრივ, ეს ყველა მდინარე ორინოკოს აუზს მიკეუთვნება.
ჩანჩქერი აღმოაჩინა ჯეიმზ ეინჯელიმ 1936 წელს, სწორედ ამიტომ ჩანჩქერი, ეინჯელის სახელს ატარებს.
რესურსები ინტერნეტში
Angel Falls at the World Waterfall Database
ვენესუელის ჩანჩქერები
ჩანჩქერები
მსოფლიო მემკვიდრეობის ძეგლები ვენესუელაში
ტყვარჩელის ბრძოლა

ტყვარჩელის ბრძოლა — სამხედრო აქციების სერია აფხაზეთის ომის პერიოდში (1992-93), რომელსაც ადგილი ტყვარჩელსა და მის შემოგარენში ჰქონდა, ერთი მხრივ, ქართულ ჯარებსა და, მეორე მხრივ, აფხაზ შეიარაღებულ ძალებსა და მათ მოკავშირეებს შორის 1992 წლის ოქტომბრიდან 1993 წლის სექტემბრამდე. ბრძოლა მოიცავდა მძიმე და საბოლოოდ წარუმატებელ ალყას ქართველების მიერ, ასევე დაუსრულებელ შეტაკებებს ქალაქის გარშემო სოფლებში. რუსეთის დახმარება, ჰუმანიტარული და სამხედრო, კრიტიკული იყო ქალაქის თავდაცვისთვის, რომელმაც მძიმე ჰუმანიტარული კრიზისი გადაიტანა ამ პერიოდის განმავლობაში.
რესურსები ინტერნეტში
Georgia/Abkhazia: Violations of the Laws of War and Russia's Role in the Conflict. The Human Rights Watch Arms Project Vol. 7, No. 7 (March 1995)
აფხაზეთის კონფლიქტი
XX საუკუნის ბრძოლები
საქართველოს ბრძოლები
ჰაილბრონის ლიგა

ჰაილბრონის ლიგა — ალიანსი შვედეთს, საფრანგეთსა და დასავლეთ გერმანიის პროტესტანტ მთავრებს შორის კათოლიკური ლიგის წინააღმდეგ ოცდაათწლიანი ომის დროს. ლიგის დამფუძნებელ ხელშეკრულებას ხელი მოეწერა ჰაილბრონში, გერმანიაში, 1633 წლის 23 აპრილს.
ლიტერატურა
Johannes Kretzschmar: Der Heilbronner Bund, Lübeck: Rathjens 1922 (3 Bde.).
Herbert Langer: Der Heilbronner Bund (1633–35). In: Volker Press/Dieter Stievermann (Hrsg.): Alternativen zur Reichsverfassung in der Frühen Neuzeit? Oldenbourg, München 1995, S. 113–122 (Schriften des Historischen Kollegs, Kolloquien, Bd. 23), ISBN 3486560352.
ოცდაათწლიანი ომი
როლანდის ძეგლი (ბრემენი)

როლანდის ძეგლი (ბრემენი)
როლანდის ძეგლი — როლანდის ქანდაკება გერმანიის ქალაქ ბრემენში. აღიმართა 1404 წელს. მდებარეობს ქალაქის ბაზრის მოედანზე, კათედრალის წინ. სკულპტურაზე გამოსახული როლანდი, საღვთო რომის იმპერიის პირველი იმპერატორის, კარლოს დიდის რაინდი და რონსევალის ხეობის ბრძოლის გმირი იყო. ქანდაკება ქალაქის ნამდვილი მცველის სახით გვევლინება, მას ხელში ქარქაშიდან ამოღებული ხმალი უჭირავს, ფარზე კი იმპერიის სიმბოლო - ორთავიანი არწივია გამოსახული.
ქანდაკების სიმაღლე 5.47 მეტრია, საყრდენი სვეტის კი 10,21 მ. გამოკვეთილია კირქვისგან. მისი მშენებლობა ეპისკოპოსმა დააფინანსა, რათა 1366 წელს დამწვარი ანალოგიური, ხისგან გამოკვეთილი ქანდაკება ჩაენაცვლებინათ.
როლანდის ქანდაკებები საღვთო რომის იმპერიის მრავალ ქალაქში გამოჩნდა, როგორც ქალაქის თავისუფლების სიმბოლო. ბრემენის ქანდაკება ანალოგებს შორის უძველესია. 2005 წელს, ბრემენის რატუშასთან ერთად, იუნესკომ ქანდაკება მსოფლიო მემკვიდრეობის სიაში შეიტანა.
იხილეთ აგრეთვე
იუნესკოს მსოფლიო მემკვიდრეობის ძეგლები გერმანიაში
მსოფლიო მემკვიდრეობის ძეგლების სია ევროპაში
რესურსები ინტერნეტში
UNESCO World heritage listing
გერმანიის შენობა-ნაგებობები
მსოფლიო მემკვიდრეობის ძეგლები გერმანიაში
ja:ブレーメンのマルクト広場の市庁舎とローラント像#ローラント像
Lasioglossum channelense

Lasioglossum channelense — მწერი ჰალიქტიდების ოჯახისა. შედის მსოფლიოში ყველაზე მრავალრიცხოვან — Lasioglossum-ის გვარში. აღწერილია 1986 წელს.
იხილეთ აგრეთვე
Lasioglossum-ის სახეობების სია
სქოლიო
channelense
რიო-გრანდე (პუერტო-რიკო)

რიო-გრანდე (პუერტო-რიკო)
რიო-გრანდე — ქალაქი და მუნიციპალიტეტი პუერტო-რიკოში. მდებარეობს კუნძულის ჩრდილოეთ სანაპირო ხეობის აღმოსავლეთ კიდეში, ლას-პიედრასის, ნაგვაბოსა და სეიბის ჩრდილოეთით, ლოისისა და კანოვანასის აღმოსავლეთით და ლუკილიოს დასავლეთით. მოიცავს 8 ბარიოსა და რიო-გრანდე-პუებლოს (ქალაქის საქმიანი ნაწილი და ადმინისტრაციული ცენტრი). შედის სან-ხუანი-კაგვასი-გვაინაბოს მეტროპოლიტენური ტერიტორიის შემადგენლობაში. მუნიციპალიტეტის ტერიტორიაზე მდებარეობს ელ-იუნკეს ეროვნული ტყის დიდი ნაწილი, მათ შორის, ელ-იუნკეს მწვერვალი.
იხილეთ აგრეთვე
პუერტო-რიკოს მუნიციპალიტეტები
დამატებითი საკითხავი
რესურსები ინტერნეტში
Río Grande and its barrios, United States Census Bureau
Puerto Rico Government Directory - Rio Grande
სქოლიო
პუერტო-რიკოს მუნიციპალიტეტები
სან-ხუანი-კაგვასი-გვაინაბოს მეტროპოლიტენური ტერიტორია
სან-გაბრიელი (ლა-უნიონი)

სან-გაბრიელი (ლა-უნიონი)
სან-გაბრიელი (ოფიციალურად სან-გაბრიელის მუნიციპალიტეტი; ილოკ: Ili ti San Gabriel; ფილ: Bayan ng San Gabriel) ― მეოთხე კლასის მუნიციპალიტეტი ლა-უნიონის პროვინციაში, ფილიპინებში. 2020 წლის აღწერით, მუნიციპალიტეტის მოსახლეობა 18 943 ადამიანს შეადგენს. სან-გაბრიელი 15 ბარანგაისგან შედგება.
რესურსები ინტერნეტში
San Gabriel Profile at PhilAtlas.com
Philippine Census Information
Local Governance Performance Management System
სქოლიო
ლა-უნიონის მუნიციპალიტეტები
Reza Abdi

Reza Abdi (born 5 May 1996) is an Iranian striker who plays for Turkish club Tuzlaspor.
References
1996 births
Living people
Footballers from Tabriz
Iranian men's footballers
Iran men's under-20 international footballers
Men's association football forwards
Tractor S.C. players
Machine Sazi F.C. players
F.C. Rayka Babol players
Tuzlaspor players
Persian Gulf Pro League players
Azadegan League players
Iranian expatriate men's footballers
Expatriate men's footballers in Turkey
Iranian expatriate sportspeople in Turkey
კუნგურის მღვიმე

კუნგურის მღვიმე — კარსტული მღვიმე რუსეთში, ურალში. წარმოადგენს საერთაშორისო მნიშვნელობის ბუნებრივ ძეგლს. მდებარეობს რუსეთის ევროპულ ნაწილში, პერმის მხარეში, მდინარე სილვის მარჯვენა მხარეს, ქალაქ კუნგურის სიახლოვეს. ქალაქ პერმიდან გაწოლილია დაახლოებით 100 კმ-ში. კუნგურის მღვიმე რუსეთის ევროპული ნაწილის ერთ-ერთი უდიდესი მღვიმეა. გამომუშავებულია პერმული სისტემის თაბაშირიან და ანჰიდრიტიან ფენებში. მღვიმის სიგრძეა 5700 მ, რომელთაგან 1,5 კმ კეთილმოწყობილია და გამოიყენება ტურიზმისთვის. მღვიმის ცენტრში ჰაერის საშუალო ტემპერატურა აღწევს +5°C-ს. იმავე ადგილში შეფარდებითი სინოტივე უდრის 100%-ს.
კუნგურის მღვიმე შეიცავს დაახლოებით 50-მდე გროტს, 70 ტბას და 146 ეგრეთ წოდებულ „ორგანულ მილს“. შესასვლელთან ბევრია ყინულის კრისტალი, სტალაქტიტი და სტალაგმიტი.
პირველი წერილობითი წყაროები მღვიმის შესახებ გვხვდება XVIII საუკუნეში. პირველად გეგმა შეადგინა სიმონ რემეზოვმა 1703 წელს. მოგვიანებით მღვიმე მოინახულა ვასილი ტატიშჩევმა. 1948 წელს მღვიმესთან შეიქმნა სამეცნიერო სტაციონარი. კუნგურის მღვიმეში ექსკურსიები ტარდება შორეული 1914 წლიდან. ტურიზმის განვითარების გამო 1969 წელს გაიხსნა კუნგურის სამოგზაურო და საექსკურსიო ბიურო. 1980 წელს მღვიმე მოინახულა 202 481, ხოლო 1994 წელს 51 400 ადამიანმა. მიდამოებში გაშენებულია ტურისტული კომპლექსი „სტალაგმიტი“ — სასტუმროებით, რესტორნებითა და ავტოსადგურებით. გროტებში ჰაერის ტემპერატურა ნულს უტოლდება.
განსაკუთრებული ესთეტიკურობით გამოირჩევა მღვიმეში არსებული ტბები, რომელთა წყლები დაკავშირებულია მდინარე სილვასთან. უდიდესი ტბის მოცულობა 1300 მ³-ია, ფართობი 1460 მ², ხოლო სიღრმე 5 მ.
გალერეა
რესურსები ინტერნეტში
კუნგურის მღვიმე — აღწერა
კუნგურის მღვიმე
კუნგურის მღვიმე
კუნგურის მღვიმის სქემები
სქოლიო
რუსეთის მღვიმეები
საურონის პირი

საურონის პირი
„საურონის პირი“ — უარყოფითი პერსონაჟი ჯ.რ.რ ტოლკინის ლეგენდარიუმში. იგი იყო ბნელი ბატონის საურონის მსახური, მესამე ეპოქის დასასრულს. „საურონის პირის“ ნამდვილი სახელი უცნობია, თუმცა ერთი ვერსიით მას მორდუ ერქვა.
ისტორია
„საურონის პირის“ წარსულის შესახებ, ბევრი რამ გაურკვეველია, თუმცა ცნობილია რომ, ის ერთ-ერთი შავი ნუმენორიელია.იგი შეუერთდა საურონს მაშინ, როდესაც, ბნელი ციხე კოშკი თავიდან აღზევდა. მასთან მსახურების განმავლობაში მან დიდი რაოდენობით შეიძინა ბნელი ცოდნა. თავისი ბატონის მიმართ გამოჩენილი თავდადების გამო, ის ბარად-დურის (საურონის ციხე-სიმაგრე) ლეიტენანტი გახდა.
გვიანი მესამე ხანა
„საურონის პირი“ წიგნ „ბეჭდების მბრძანებელი: მეფის დაბრუნება“-ში შავ კარიბჭესთან გამართულ ბრძოლაში გამოჩნდა. იგი საურონის მიერ ელჩად იყო გამოგზავნილი რათა, ადამანები დაერწმუნებინა რომ, მორდორის სამეფოს დანებებოდნენ. თუმცა ადამიანებმა, ამ შემთხვევაში განდალფმა უარყო მისი ეს წინადადება და ომი წამოიწყო. "საურონის პირი სავარაუდოდ ამ ბრძოლაში დაიღუპა, ერთი ვერსიით კი გაიქცა.
იგი ასევე გამოჩნდა ბეჭდების მბრძანებლის ფილმის დასასრულშიც, თუმცა შემდგომ მისი კადრი ამოჭრეს.
წიგნი
წიგნ „მეფის დაბრუნებაში“ მის გამოჩენასთან დაკავშირებით ესაა ნათქვამი:
„მაღალი და ბოროტი ფორმა, შავ ცხენზე ამხედრებული… მხედარი სულ შავად იყო შემოსლი და შავი იყო მისი მაღალი თავსახური; მაგრამ ის არ იყო ბეჭდის აჩრდილი, არამედ ცოცხალი ადამიანი… მისი სახელი ზღაპრებში არ წერია, რადგან მას თავადაც დავიწყნოდა იგი“.
რესურსები ინტერნეტში
https://lotr.fandom.com/wiki/Mouth_of_Sauron
http://tolkiengateway.net/wiki/Mouth_of_Sauron
შუახმელეთის ადამიანები
შუახმელეთის პერსონაჟები
შავი ნუმენორელები
ანტაგონისტები
2011 Rugby World Cup Pool B

2011 Rugby World Cup Pool B
Pool B of the 2011 Rugby World Cup began on 10 September 2011 and was completed on 2 October. The pool was composed of the 2007 runners-up England, as well as the third-placed team from 2007, Argentina, and Georgia, Romania and Scotland.
Standings
Matches
All times are local New Zealand time (UTC+12 until 24 September, UTC+13 from 25 September)
Scotland vs Romania
Argentina vs England
Scotland vs Georgia
Argentina vs Romania
England vs Georgia
England vs Romania
Argentina vs Scotland
Georgia vs Romania
England vs Scotland
Argentina vs Georgia
References
External links
Pool B at rugbyworldcup.com
Pool B
2010–11 in English rugby union
2010–11 in Scottish rugby union
2010–11 in Romanian rugby union
2011 in Argentine rugby union
rugby union
Гъ

Гъ, гъ — კირილური დამწერლობის დიგრაფი. გამოიყენება აბაზურ, ხუნძურ, აღულურ, ადიღეურ, დარგუულ, ყაბარდოულ, ბალყარულ, კუმიკურ, ლაკურ, ლეზგიურ, ოსურ, რუთულურ, თაბასარანულ, თათურ, წახურ ენებში.
დამატებითი ინფორმაცია
აღნიშნული ასო გამოიყენება შემდეგ ენებში:
კირილური დიგრაფები
ნოე სულაბერიძე

ნოე სულაბერიძე (დ. 6 იანვარი, 1980, თბილისი) — ქართველი პროდიუსერი და ტელეწამყვანი, ფილოლოგი.
ბიოგრაფია
ნოე სულაბერიძე დაიბადა 1980 წლის 6 იანვარს პროკურორ ალექსანდრე სულაბერიძისა და კომპოზიტორ ლილი შავერზაშვილის ოჯახში. 2003 წელს დაამთავრა ილიას სახელმწიფო უნივერსიტეტის ქართული ფილოლოგიის ფაკულტეტი.
მისი კარიერა 2005 წელს იწყება მარკეტინგულ–სარეკლამო სააგენტო „სარკეში“, სადაც სარეკლამო ვიდეორგოლების წარმოების დირექტორის პოზიციაზე მუშაობდა. მისი პროდუსირებით, ტელეკომპანია იმედის ეთერში იქმნება საერთაშორისო და საავტორო პროექტები: „სიმართლის დრო“ – პირველი სატელევიზიო პროექტი, რომელიც ნოე სულაბერიძის რეჟისორობით 2009 წელს ტელეკომპანია „იმედის“ ეთერში გავიდა. 2021 წელს იმედის ეთერში მეათე სეზონით გავიდა ბრიტანული შოუს „Dancing with the Stars“-ის ანალოგი „ცეკვავენ ვარსკვლავები“, რომლის პირველი სეზონი 2012 წელს გაიმართა. 2017 წლის აპრილიდან ტელეკომპანია იმედის ეთერში ოთხშაბათობით გადის გადაცემა PrimeShow, რომლის უცვლელი წამყვანები არიან: ნოე სულაბერიძე (პროექტის პროდუსერი), ანრი ჯოხაძე, ნინი ბადურაშვილი, სალომე ღვინიაშვილი, ირაკლი მაქაცარია და ნინო ნადირაძე. 2021 წელს ეთერში გადის მისი ახალი საავტორო გადაცემა „ნოესთან“, სადაც იგი ყოველკვირეულად პირისპირ ესაუბრება პოლიტიკოსებს, ხელოვანებს, საზოგადოებისთვის ცნობილ ადამიანებს.
პირადი ცხოვრება
ნოე სულაბერიძეს ყავს სამი შვილი: ალექსანდრე (18 წლის), ელისაბედი (13 წლის). 2020 წლის 28 იანვარს ნოე სულაბერიძეს და ჯანეტ ქერდიყოშვილს შეეძინათ საერთო შვილი – ანნა.
რესურსები ინტერნეტში
ნოე სულაბერიძე
ნოესთან
სქოლიო
დაბადებული 6 იანვარი
დაბადებული 1980
ქართველი პროდიუსერები
ქართველი ტელეწამყვანები
ქართველი ფილოლოგები
ალკერია-დე-ლა-კონდესა

ალკერია-დე-ლა-კონდესა — მუნიციპალიტეტი ესპანეთში, შედის ვალენსიის ავტონომიური გაერთიანების ვალენსიის პროვინციის საფორის კომარკის შემადგენლობაში. ფართობი — 2,15 კმ². მოსახლეობა — 1496 კაცი (2020 წ.).
იხილეთ აგრეთვე
ვალენსიის მუნიციპალიტეტები
რესურსები ინტერნეტში
ალკერია-დე-ლა-კონდესის მუნიციპალიტეტის ოფიციალური საიტი
სქოლიო
ვალენსიის მუნიციპალიტეტები
Haasiophis

Haasiophis — უკანაკიდურებიანი ნამარხი გველების გვარი. მოიცავდა ერთადერთ სახეობას — Haasiophis terrasanctus-ს. იგი ერთ-ერთია იმ 3 გვარიდან, რომელთა წარმომადგენლები ცხოვრობდნენ სენომანურ ერაში (გვიანი ცარცული პერიოდი დაახლ. 99,6–93,5 მლნ წლის წინ) და გააჩნდათ რუდიმენტირებული უკანა კიდურები.
ეტიმოლოგია
გვარმა თანამედროვე სახელწოდება მიიღო პალეონტოლოგ ჯორჯ ჰაასის პატივსაცემად. ჰაასმა პირველმა წამოიწყო ეინ-იაბრუადში აღმოჩენილი ნაშთის შესწავლა და გარდაცვალებამდე ცდილობდა აღეწერა ნაპოვნი გველი. რაც შეეხება სიტყვის ბოლო ნაწილს „ophis“, იგი ბერძნულად „გველს“ ნიშნავს. სახეობის ლათინური სახელწოდება „terrasanctus“ კი ნიშნავს „წმინდა მიწას“.
ნაშთი
H. terrasanctus-ის ერთადერთი ნაშთი აღმოჩენილია ეინ-იაბრუადში, იუდეის მთები, რამალას მახლობლად, იერუსალიმის ჩრდილოეთით 20 კილომეტრში, მდინარე იორდანეს დასავლეთ სანაპიროს ცენტრალურ ნაწილში. ამ ტერიტორიაზე აღმოჩენილი იქნა ასევე მონათესავე გვარი Pachyrhachis. ნაშთი ნაპოვნია ზღვის დანალექი ქანების თავზე მდებარე კირქვის კარბონატში. ერთადერთი ცნობილი ეგზემპლარი H. terrasanctus დაცულია იერუსალიმის ებრაულ უნივერსიტეტში, როგორც ნიმუში HUJ-Pal. EJ 695. ნაშთი სიგრძით 88 სანტიმეტრს აღწევდა, არ გააჩნდა მხოლოდ კუდის ბოლო.
იხილეთ აგრეთვე
სხვა ცნობილი ნამარხი გველები უკანა კიდურებით:
Eupodophis
სქოლიო
ნამარხი გველები
ჟაირ ბოლსონარუ

ჟაირ ბოლსონარუ
ჟაირ მესიას ბოლსონარუ (დ. 21 მარტი, 1955, გლისერიუ, სან-პაულუ) — ბრაზილიის სახელმწიფო და პოლიტიკური მოღვაწე. არჩეული 2018 წლის 28 ოქტომბრის ბრაზილიის პრეზიდენტის საყოველთაო არჩევნებზე. თანამდებობას იკავებს 2019 წლის 1 იანვრიდან.
რესურსები ინტერნეტში
ახალი ტრამპი. საპრეზიდენტო მარათონს ბრაზილიაში რასისტი, სექსისტი და ჰომოფობი ლიდერობს
დაბადებული 21 მარტი
დაბადებული 1955
ბრაზილიის პრეზიდენტები
ანტიკომუნისტები
სხოკლანდი

სხოკლანდი (ნიდ. Schokland) — ყოფილი კუნძული ნიდერლანდების ზიოიდერზეს უბეში. კუნძულის სტატუსი მან მაშინ დაკარგა, როდესაც 1942 წელს ნორდოსტპოლდერის მუნიციპალიტეტი ზღვას გამოსტაცეს.
შუა საუკუნეებში ზღვის დონის აწევის შედეგად წარმოქმნილი სხოკლანდი მიმზიდველ სამოსახლო არეალად გადაიქცა, მაგრამ XIX საუკუნეში მეტად გაიზარდა დატბორვის საფრთხეები. ამ დროისთვის მოსახლეობამ კუნძულის ყველაზე მაღლა მდებარე ნაწილებისკენ დაიწყო გადასახლება. 1825 წლის ძლიერმა დატბორვამ მასიური ნგრევა გამოიწვია, 1859 წელს კი მთავრობამ კუნძულზე დასახლებები გააუქმა.
დღეს სხოკლანდი მნიშვნელოვანი არქეოლოგიური ძეგლია, სადაც შექმნილია სხოკლანდის მუზეუმი. 1995 წელს, ყოფილი კუნძული იუნესკომ მსოფლიო მემკვიდრეობის სიაში შეიტანა.
გალერეა
იხილეთ აგრეთვე
მსოფლიო მემკვიდრეობის ძეგლების სია ევროპაში
რესურსები ინტერნეტში
Schokland
http://www.unigeo.dk/faglig/semester5/Holland/How-Schokland-came-to-be-as-it-is.doc
Enjoy 360º panoramas of Schokland on 360cities.net
მსოფლიო მემკვიდრეობის ძეგლები ნიდერლანდებში
ალექსანდრე ტუტაკაევი

ალექსანდრე ტუტაკაევი (დ. 10 სექტემბერი, 1943, თბილისი) — ქართველი სპორტსმენი (ცურვა), სსრკ ჩემპიონი (1966, 200 მ), საერთაშორისო კლასის სპორტის ოსტატი.
ძირითადი შედეგები
რესურსები ინტერნეტში
ალექსანდრე ტუტაკაევი — ქართული სპორტი
დაბადებული 10 სექტემბერი
დაბადებული 1943
ქართველი მოცურავეები
თბილისში დაბადებულები
Hello world

Hello world — უმარტივესი პროგრამა, რომელიც ამა თუ იმ საშუალებით გამოუტანს მომხმარებელს შეტყობინებას „Hello, World!“. ამ პროგრამის დაწერის ტრადიცია მოდის დენის რიტჩის და ბრაიან კერნიგენის კლასიკური ნაშრომიდან „The C Programming Language“. დღეს უმეტესობა ელემენტარული პროგრამირების ენის სახელმძღვანელოსი იწყება ამ პროგრამით, როგორც უმარტივესი მაგალითია ყველა შესაძლებლიდან.
პროგრამის იმპლემენტაცია გავრცელებულ ენებზე
ქვემოთ ჩამოთვლილი ყველა კოდი (თუ საგანგებოდ არაა აღნიშნული) კონსოლში ბეჭდავს Hello, world! ტექსტს და არ ყოვნდება, ანუ პროგრამის დასრულებისთანავე (რაც იგივეა რომ ტექსტის გამოტანისთანავე) კონსოლი გაითიშება.
ჯავა
პროგრამა ჯავაზე, რომელსაც შეტყობინება კონსოლზე გამოაქვს, ასე გამოიყურება:
public class HelloWorld {
static public void main(String[] args) {
System.out.println("Hello, world!");
}
}
C და C++
#include <stdio.h>
int main(void)
{
printf("Hello, world!");
return 0;
}
ზემოთ მოყვანილი კოდი იმუშავებს ორივე C და C++ ენებზე, თუმცა ის უფრო C ენის სტანდარტია. C++ უპირატესობას ანიჭებს მისთვის დამახასიათებელ სტრუქტურას და ბიბლიოთეკას:
#include <iostraem>
int main()
{
std::cout<<"Hello, world!";
return 0;
}
პითონი
print "Hello, world!"
რუბი
puts "Hello, world!"
რესურსები ინტერნეტში
Hello world პროგრამა თითქმის ყველა პროგრამირების ენაზე.
პროგრამირება
In the Garden of Venus

In the Garden of Venus — ჯგუფ Modern Talking-ის მეექვსე სტუდიური ალბომი, გამოცემული 1987 წლის 30 ნოემბერს. ეს იყო დუეტის უკანასკნელი სტუდიური დისკი, 1998 წლის გაერთიანებამდე. ალბომში შეტანილია ცნობილი ჰიტ-სინგლი In 100 Years.
სიმღერების სია
In 100 Years — 3:57
Don't Let It Get You Down — 3:40
Who Will Save The World — 3:45
A Telegram To Your Heart — 2:50
It's Christmas — 3:52
Don't Lose My Number — 3:10
Slow Motion — 3:40
Locomotion Tango — 3:49
Good Girls Go To Heaven - Bad Girls Go To Everywhere — 3:37
In 100 Years (Reprise) — 1:27
სერტიფიცირებები
რესურსები ინტერნეტში
ინფორმაცია საიტზე Discogs
სქოლიო
1987 წლის ალბომები
Modern Talking-ის ალბომები
Hansa Records-ის ალბომები
ეზოპე

ეზოპე — ძველბერძენი მეიგავე. იგავის, როგორც ჟანრის, შემქმნელი, ცხოვრობდა ძველი წელთაღრიცხვის VI საუკუნეში. წარმოშობით ფრიგიელი იყო. მან დაწერა 400-მდე იგავ-არაკი.
ანტიკურ სამყაროში ეზოპეს კრებულები ფართოდ იყო გავრცელებული. უძველეს მათგანს ძველი წელთაღრიცხვის V საუკუნეს მიაკუთვნებენ. XIII-XIV საუკუნეების მიჯნაზე ეზოპეს არაკები შეკრიბა მაქსიმე პლანუდემ. ეზოპეს პროზაული არაკების ენა სადა და მარტივია, სტილი — დახვეწილი და ლაკონიური. არაკები ორი ნაწილისაგან შედგება — არაკისა და შეგონებისაგან. ეზოპეს არაკები გალექსა ბაბრიოსმა. მისი არაკების სიუჟეტები გამოიყენა ფედრუსმა. შემდგომში ამ სიუჟეტებს სესხულობდნენ ჟან ლაფონტენი, სულხან-საბა ორბელიანი, ივანე კრილოვი.
საქართველოში ადრევე დაინტრესებულან ეზოპეს არაკებით, თუმცა ჩვენამდე მოღწეული უძველესი ქართული თარგმანი XVIII საუკუნის I ნახევრით თარიღდება. რამდენიმე ქართულ ხელნაწერში დაცულია უცნობი მთარგმნელის მიერ ბერძნულიდან თარგმნილი 40 იგავი. ქართულ ხელნაწერებს შემოუნახავს ეზოპეს ცხოვრების ქართული თარგმანიც, რომელიც შესაძლოა, საკუთრივ არაკებზე ადრეც იყო თარგმნილი. „ცხოვრების“ ქართულ თარგმანს დიდი მნიშვნელობა აქვს ბერძნული ტექსტის თავდაპირველი სახის გასათვალისწინებლად. აღსანიშნავია, რომ 1859 წელს ვენეციაში ქართულად დაისტამბა იტალიურიდან თარგმნილი ეზოპეს 95 არაკი.
კუზიანი, შეუხედავი და უპოვარი მონა გასამრჯელოდ მხოლოდ თავისუფლებას მოითხოვდა. ეზოპეს სახელი ლიტერატურის ისტორიაში გამორჩეულ ადგილს იკავებს, რადგანაც იგი არა მხოლოდ წერდა ბრძნულ იგავ-არაკებს, არამედ მხატვრული, ქარაგმული ენის შემქმნელიც იყო. ისტორიის ყველაზე პირქუშ პერიოდში, როდესაც ქვეყნებს ტირანები თუ დიქტატორები განაგებდნენ, კაცობრიობა მათ წინაშე არ დადუმებულა და სასოწარკვეთილებაში არ ჩავარდნილა, რადგანაც უსამართლობასთან ბრძოლის ერთ-ერთ უსასტიკეს იარაღს — ეზოპეს ენას ფლობდა.
ლიტერატურა
Adrado, Francisco Rodriguez, 1999-2003. History of the Graeco-Latin Fable (three volumes). Leiden/Boston: Brill Academic Publishers.
Anthony, Mayvis, 2006. The Legendary Life and Fables of Aesop.
Cancik, Hubert, et al., 2002. Brill's New Pauly: Encyclopaedia of the Ancient World. Leiden/Boston: Brill Academic Publishers.
Cohen, Beth (editor), 2000. Not the Classical Ideal: Athens and the Construction of the Other in Greek Art. Leiden/Boston: Brill Academic Publishers. Includes "Aesop, Between Man and Beast: Ancient Portraits and Illustrations" by François Lissarrague.
Dougherty, Carol and Leslie Kurke (editors), 2003. The Cultures Within Ancient Greek Culture: Contact, Conflict, Collaboration. Cambridge University Press. Includes "Aesop and the Contestation of Delphic Authority" by Leslie Kurke.
რესურსები ინტერნეტში
ეზოპეს ნამუშევრები Internet Archive-ზე
ეზოპეს ნამუშევრები Librivox-ზე
ეზოპე DMOZ-ზე
Vita Aesopi ინტერნეტ რესურსები ეზოპეს ცხოვრების შესახებ
Aesopica.net 600 მეტი იგავი ინგლისურად, ლათინურად და ბერძნულად
სქოლიო
ძველი ბერძენი მწერლები
მეიგავეები
ძვ. წ. VII საუკუნის ბერძნები
ძვ. წ. VI საუკუნის ბერძნები
ეშტრემადურა

ეშტრემადურა – პორტუგალიის ისტორიული პროვინცია. არსებობდა 1936-1976 წლებში. დედაქალაქი იყო ლისაბონი. 1974 წელს მისი ფართობი იყო 7,95 ათ. კმ², ხოლო მოსახლეობა 2 მლნ 234 ათასი კაცი. მოიცავდა დღევანდელ 29 მუნიციპალიტეტს.
პორტუგალიის ისტორიული პროვინციები